Diit 140
Pal kɛ kui̱ ga̱ŋ
(Dit Dee-bid)
1
Luäk ɣä lö Kuoth Nhial
kä ji̱ dueeri,
kä gaŋ ɣä kä ji̱ ko̱o̱ri,
2
nɛy tin carkɛ ni jiäk kɛ lo̱ckiɛn,
kä latkɛn ni ko̱o̱ri ni ciaŋ.
3
Kä moth lëëpkiɛn ce̱tnikɛ
ka̱c thɔa̱a̱l,
kä thiäŋ thukiɛn ɛ liŋ kɛ
lueŋ thɔa̱a̱l.
4
Ku ɣä gaŋ, lö Kuoth Nhial
kä ji̱ nyuɔɔni,
kä kän ɣä kä nɛy tin ji̱ köör,
tin carkɛ ni däkdä.
5
Ci ji̱ liakä ɣä dɛp,
cikɛ cambaknikiɛn ɣär,
kä cikɛ deepni la̱th dup
kɛ kui̱dä.
6
Kä cua̱ Kuoth Nhial jiök i̱,
“Ɛ ji̱n Kuothdä.”
Liŋ palä lö Kuoth Nhial.
7
Aɣ Kuoth Nhial ni Kuäärä buɔ̱mdä
kä käändä,
ji̱n ci ɣä gaŋ rɛy köör.
8
/Cu ji̱ nyuɔɔni käm min go̱o̱r
kɛn ɛ,
kä /cu cärkiɛn tin jiäk
jakä wä nhiam.
9
Kä nɛy tin ca ɣä göl,
cikɛ rɔ̱ jiɛc kä liakɛ rɔ̱
kɛ dhietdä,
ɛ ca̱a̱pkiɛn tin jiäk ku
loc ni kä kɛ!
10
Ɛ mac miim mi pɛt pɛn kä kɛ,
akɛ pɛn rɛy puɔ̱ɔ̱l mi /cikɛ
bi luny raar thi̱n!
11
Kä ɛ nɛy tin tekɛ lom /ca rɔ̱
yiɛth piny ɛn muun ɛmɛ,
ɛ da̱k bëë kä ji̱ köör kɛ pɛ̈th!
12
Ɣän ŋa̱cä jɛ ɛn ɣöö Kuoth Nhial
gaŋ ɛ cuɔ̱ɔ̱ŋ nɛɛni tin can,
kä kämɛ cuɔ̱ɔ̱ŋ nɛy
tin görkɛ duɔ̱ɔ̱r.
13
Kä ɛ puc bi nɛy tin tekɛ
cuŋ ciötdu liak,
kɛn ji̱ cuŋni bikɛ cieŋ
ni nhiamdu.
